Vrou se troeteldier-aap uitgesitArgieffoto: zooborn.com Annie Paulsen, ŉ vrou van die Wes-Kaap, is erg ontsteld nadat ŉ aap, wat sy as ŉ troeteldier aangehou het, uitgesit is in plaas daarvan om na ŉ rehabilitasiesentrum gestuur te word. Die Cape Times het Donderdag berig Paulsen het die aap by studente gekry, wat dit as ŉ weesbaba naby Bonnievale gevind het. Sy het die aap vir ŉ ruk lank aangehou, waarna sy gereël het dat die aap na die Riverside-rehabilitasiesentrum in Limpopo gestuur word. Sy het die aap na die DBV geneem om te reël dat die dier oorgeplaas word. Toe sy egter later die DBV skakel om te hoor hoe dit met die oorplasing gegaan het, moes sy tot haar ontsteltenis hoor dat die dier van kant gemaak is. Brett Glasby, van die Kaap van Goeie Hoop se DBV, het aan die Cape Times gesê die aap, wat ŉ doek gedra en fopspeen gesuig het, was “te gewoond” aan mense. CapeNature, die provinsiale omgewingsbestuurliggaam, het glo opdrag gegee dat die aap nie uit die provinsie mag uitbeweeg nie, en het glo aangedring daarop dat die dier uitgesit moet word. “Dit was duidelik dat die aap te veel menslike kwaliteite aangeleer het, en dat dit onmoontlik sou wees om dit in ŉ gesonde natuurlike omgewing los te laat,” het Liesl Brink, CapeNature se woordvoerder, aan die koerant gesê. – Sapa